google/wiki40b huggingface dataset:
Vestgorilla

Biologi

Vestgorillaer er utbredt i det nordvestre Sentral-Afrika og er utrydningstruet på grunn av ulovlig handel, krypskytteri og overbefolkning. Den lever i små, stabile flokker på 3–20 individer. Det er sterke bånd mellom sølvryggen (den dominante hannen), hunnene og ungene deres. Vestgorillaen kommuniserer med et vidt spekter av ansiktsuttrykk, kroppsbevegelser og lyder, som klynking, grynting, fornøyd brumming og varselbjeffing. Hjemområdet deres er 800–1 800 ha og overlapper med naboflokkenes. Den forsvares ikke aktivt. Hunnen føder èn unge etter 8,½ måneder. Den klamrer seg til morens buk i 4–6 måneder og rir deretter på ryggen eller skuldrene hennes. Ungen eter plantekost etter 4 måneder og blir avvent etter 3 år.
Vestgorillaene er dagaktive og lever i skog, der de eter frukt, blader, stilker og frø så vel som enkelte termitter og andre smådyr. Om natta bøyer de kvister og greiner til et reir der de sover.

Vern

Den største trusselen mot zairegorillaen og generelt alle arter i familien er svedjebruk og krypskytteri. Den jages for kjøttet og til trofeer og suvenirer. Nesten alle gorillaer i dyrehager er zairegorillaer. Det blir sjeldent gjort forsøk på å gjeninnføre individer som er oppfostret i fangenskap til naturen. Delvis på grunn av gorillaens komplekse, fast sammenknyttede liv. I stedet prioteres vern av biotoper.
Termisk konduktivitet

Termisk konduktivitet  eller varmeledningsevne er en materialegenskap som angir stoffets evne til å lede varme ved termisk konduksjon. Den blir i engelskspråklig litteratur betegnet ved symbolene k eller K, i tysk tradisjonelt med λ. I Norge er alle disse symbolene i bruk. Egenskapen angis med SI-enheten W/mK (Watt pr. meter kelvin).
Wallander - Arven

Handling

På Bräda Musteri blir det holdt forretningsmiddag for å lansere siderfabrikkens nye produkter når den administrerende direktøren Manfred Stjärne blir myrdet. Var det en konkurrent som ville ødelegge Brädas rykte eller lå det et personlig motiv bak mordet? Wallander forstår snart at penger er innblandet og at noen ikke unndrar seg for flere mord for å nå sine mål når det gjelder fabrikken. Mordbølgen fortsetter og muligens herjer en metodisk seriemorder i Ystad. Politiet blir trukket inn i en kriminell røre av hjernevask, utroskap og hatefulle tidligere ansatte, en røre som kommer til å påvirke Wallander på en måte som han aldri har kunnet forestille seg.
EM i turn for kvinner 1979

Det 12. europamesterskapet i turn i turn for kvinner ble arrangert i København i 1979.
Gjørtler

Gjørtler er betegnelse på en håndverker som støper i metall - særlig i messing og bronse. Ordet kommer fra det tyske gürtel som betyr belte og en gürtler var opprinnelig betegnelsen på en håndverker som støpte beslag og spenner til belter. Gjørtlere har primært støpt mindre gjenstander som lysestaker, strykejern, birhaner, spenner, gryter, bjeller og lignende, men de kunne også støpe større gjenstander som kirkeklokker.

Historikk

Det har ikke vært mange gjørtlere blant norske byhåndverkere, og en del messingvarer ble importert fra utlandet. På 1600- og 1700-tallet var det import fra Tyskland der Nürnberg var særlig kjent for sine messingvarer, og på 1800- og 1900-tallet var det en betydelig import av messingvarer fra de to svenske messingfabrikkene i Skultuna og i Gusum. Disse fabrikkene hadde et godt renommé, og varene derfra var rimelige i pris. 
En annen viktig konkurranse til byhåndverkernes produksjon kom fra de mange gjørtlerne som arbeidet rundt om i bygdene. I Gudbrandsdalen var det særlig mange, og både gjørtlere fra Gudbrandsdalen og fra Gauldalen har solgt messingprodukter rundt om på markedene. Mens Christiania bare hadde en gjørtler omkring 1790 var det registrert 26 i Gudbrandsdalen i 1789. Utover på 1800-tallet økte tallet på gjørtlere noe i Christiania. I adressefortegnelsen for 1860 finner vi fem. I 1910 er det bare to gjørtlerverksteder igjen i byen, men de to hadde til sammen 11 mann i arbeid, og de må da ha hatt en betydelig produksjon. Det ene av disse to firmaene C. P. Larsen var etablert i 1857 og ble nedlagt i 1986.
Mens gjørtleren støper sine produkter er messingslager betegnelsen på en håndverker som hamrer sine produkter ut av messingplater. Men i Norge har messingslager nesten ikke forekommet som eget fag, og både gjørtlere, gullsmeder, blikkenslagere og kobberslagere har laget produkter av messingplater i tillegg til sine egentlige arbeidsområder.

Gjørtlerfaget i dag

I dag er faget svært omfattende.  I korthet går det ut på  å smelte og støpe uedle og edle metaller i sand- og klebersteinsformer.  I dag driver gjørtleren hovedsakelig med restaurering av gamle gjenstander, men også noe nyproduksjon.  Eksempler inkluderer lysekroner, lysestaker, mortere og lignende.
Utdannelsen hører under utdanningsprogrammet Design og håndverk. Man må gå ett år på skole og tre år i lære i bedrift. Første skoleåret er Vg1 Design og håndverk.
Gjørtlerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Eskil Pedersen

Angrepet på Utøya

I 2011 var Pedersen AUF-leder under den årlige sommerleiren på Utøya i Tyrifjorden i Buskerud. Den 22. juli 2011 ble sommerleiren utsatt for en massakre av Anders Behring Breivik. Pedersen klarte å flykte ved at han sammen med åtte andre personer kom seg ombord i ferga MS «Thorbjørn» som lå ved Utøya og som brakte dem 2,7 km nordover til Bråtan på fastlandet. Pedersen haiket deretter sammen med fem andre til Hønefoss politikammer.
Pedersens handlemåte 22. juli har avfødt debatt i norsk offentlighet, deriblant i Bergens Tidende. Nettavisen publiserte en kritisk belysning den 23. juli, men ble møtt med sterke reaksjoner, noe som ledet til at de så fjernet historien. Redaktør Gunnar Stavrum uttalte at press «fra sentrale personer i Arbeiderpartiet» var foranledningen til dette. Flere direkte rammede personer har uttalt seg kritisk, inkludert i en utgitt bok. Forfatteren hevdet at AUF prøvde å blokkere boken, noe organisasjonen nektet for. Hendelsene rundt MS «Thorbjørn» ble undersøkt som en del av den bredere granskningen til 22. juli-kommisjonen. 
Pedersen har på grunn av trusler og hets vært nødt til å gå med voldsalarm etter 22. juli.
NM i bandy 2006

Det 89. Norgesmesterskapet i bandy – 2006
Stabæk vant seriemesterskapet. Stabæk, Ullevål, Drammen og Mjøndalen gikk til semifinale.
Gynanisa

Utseende

Store (vingespenn 100–130 millimeter), gråbrune påfuglspinnere. Vingenes ytterkant er ujevn, særlig på bakvingen. Forvingen er gråbruyn med to mer eller mindre tydelige, mørke tverrlinjer og en liten, hvit flekk i midten. Bakvingen er rødlig i den indre delen, med en stor, rødlig øyeflekk, ellers med et innsalg av hvitt og et mørkt tverrbånd like utenfor øyeflekken.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i det sørlige Afrika.
Marigot

Marigot (18°04'N 63°05'V) er den største byen på den franske siden av Saint-Martin, som ligger i Karibia.
Please Please Me (sang)

Innspilling

Da gruppen var i Abbey Road Studios 11. september 1962 for å spille inn «Love Me Do» på nytt, fikk de tid til å kjøre igjennom «Please Please Me» i ballade-versjon mens produsent George Martin og hans stab lyttet. På det stadiet trampet Ringo Starr takten på stortromma, mens han med hendene ristet tamburin og maracas. George Harrison spilte gitarriffet igjennom hele sangen i stedet for kun mellom versene (slik som han etter hvert ville gjøre på konserter). George Martin foreslo at de skulle øke tempoet, tilføre harmonier, minke på sologitar deltaljene og at trommeslageren skulle «spille ordentlig».
Da sangen var ferdig omstrukturert, gjorde de opptak. Hvor mange tagninger som ble forsøkt (og ikke minst bevart) er ukjent, men en versjon ble bevart og utgitt på Anthology 1 (utgitt 1995). Versjonen er veldig lik den som ble spilt inn drøyt to måneder senere , men mangler munnspill. Dessuten var det Andy White som spilte trommer på de andre sangene de spilte inn denne dagen («Love Me Do» og «P.S. I Love You»), og en tromme synkope som inntreffer cirka 1:06 (i mellomverset), tyder på at det ikke er Ringo Starr som sitter bak trommesettet, men derimot White.
26. november 1962 spilte de inn den versjonen som ville bli deres neste singel (samt b-siden «Ask Me Why»). Atten tagninger måtte til før de fikk det til. Deretter la Lennon på munnspill, og da George Martin lyttet til ferdigresultatet, sa han «ja, dere har nå laget deres første nummer en hit». Han tok ikke feil. Singlen gikk til topps på alle hitlistene i England, med unntak av Record Retailer listen hvor de nådde andreplass. I USA nådde de tredjeplass på listene våren 1964.
John Lennon synger «Please Please Me». I versene følger McCartney med på høy harmoni. I «come on» sekvensen synger Lennon «come on» fire ganger, hvor koret (Harrison og McCartney) svarer hver gang. Harrison og McCartney er også med på kor i mellomverset.

«Please Please Me» i konserter

The Beatles la til «Please Please Me» på repertoaret sent i 1962, og spilte den fram til og med 12. februar 1964 i New York City. Etter da ble den ikke spilt mer av gruppen.
Paul McCartney inkluderte «Please Please Me» i sin sett-liste da han la ut på USA-turne høsten 2005, Turnèen startet i Miami i Florida 16. september det året hvor «Please Please Me» ble introdusert. En versjon fra turnèen ble inkludert på The Space Within Us (utgitt 14. november 2006)
Amundsen race

Amundsen Race er hundekjøringsløp over 420 km, som går fra Östersund i Sverige til Røros i Norge.
Rusty trombone

Rusty trombone er en seksuell aktivitet.
Den blir utført ved at partneren setter sine lepper ved mannens anus og utfører anilingus mens han/hun holder hendene sine på mannens penis, og onanerer ham som om han/hun spiller på en trombone.
Solveig von Schoultz-prisen

Solveig von Schoultz-prisen er en finsk litteraturpris oppkalt etter forfatteren Solveig von Schoultz. Prisen deles ut av en pris komité oppnevnt av Svenska folkskolans vänner i en konkurranse for finske forfattere som har fylt 30 år og som skriver på svensk. Prisen ble opprettet i 2004. Annen hvert år som konkurranse i noveller, annen hvert år i lyrikk.
Åhus

Historie

Åhus' historie går tilbake til sen jernalder, da en viktig handelsplass ble etablert litt lenger opp langs elven i forhold til dagens Åhus. Navnet kommer fra det oldnordiske ordet aos, som betyr «elveos». Åhus var da en del av det danske riket. På 1100-tallet ble det oppført en borg utenfor byen etter kontinentalt forbilde, trolig av erkebiskop Eskil i Lund. Denne borgen fikk navnet Aose-hus. Sin blomstringstid opplevde byen fra 1200- til 1400-tallet, da den hørte under Lunds erkebispesete. Blant annet ble det da oppført en bymur; idag er restene etter denne muren de best bevarte restene av en ringmur fra middelalderen i Sverige. Det ble også oppført et dominikanerkloster; Åhus kloster i 1243. De eldste, kjente byrettighetene er fra 1326, men ifølge byens egen tradisjon regner man med at byen ble grunnlagt i 1149, da erkebiskop Eskil fikk den i forlening.
Byen mistet mye av sin betydning i og med reformasjonen på 1500-tallet, et århundre da også svenske plyndringstog rammet området hardt og blant annet la borgen i ruiner. Nedgangstiden endte med at Åhus mistet sine byrettigheter i 1617, da Christian IV grunnla festningsbyen Christianstad. I 1658 tilfalt Åhus sammen med resten av Skåne Sverige ved freden i Roskilde.
På 1720-tallet begynte man å dyrke tobakk ved Åhus. Dyrkningen opphørte på midten av 1960-tallet. I moderne tid er Åhus blitt kjent for sitt ålefiske og for produksjonen av Absolut Vodka.
Eesti Raudtee

Eesti Raudtee er Estlands jernbane-selskap, og femtende største selskap målt etter omsetning. Det ble dannet i 1992 utfra republikkens utstyr og anlegg fra sovjetperioden, og delprivatisert 66% i 2001. I 2006 ble derimot selskapet re-nasjonalisert. Selskapet har hovedkvarter i Tallinn.
I 2007–08 hadde selskapet en årsomsetning på 115 mill euro.
Luannan

Luannan (kinesisk: 滦南县; pinyin: Luánnán Xiàn) er et fylke i provinsen Hebei i Folkerepublikken Kina. Det ligger under byprefekturet Tangshan.
Fylket hadde 566 823 innbyggere i 1999.
Edelmetallguardein

Edelmetallguardein er en offentlig tjenestemann som prøver finheten i metaller. Formålet er å gi korrekt og tilstrekkelig informasjon til forbrukerne om de aktuelle produktene, og kontrollere at varene som tilbys forbrukerne ikke er underlødige i forhold til den angitte finheten.
I Norge påbød daværende kong Håkon Magnusson stempling av sølv så tidlig som i 1314. Stempelet var en garanti fra sølvsmeden om at sølvvaren var av riktig kvalitet og god fagmessig utførelse. Også den gangen ble det foretatt stikkprøver av offentlige kontrollører, guardein. I dag utfører Edelmetallkontrollen, ledet av edelmetallguardeinen, dette arbeidet. Edelmetallguardeinen er daglig leder for Edelmetallkontrollen og har ansvar for utførelsen av kontrollene. Edelmetallguardeinen er ansvarlig overfor Edelmetallkontrollens styre, og skal rådføre seg med dette i saker av viktighet.
Real Steel

Handling

Charlie Kenton (Hugh Jackman) var en glimrende proffbokser i sin tid – problemet er bare at verden har forandret seg. Nå er det roboter som bokser mot hverandre. Charlie er nå en grinebiter av de sjeldne som prøver å trene opp robotene. Han er imidlertid helt elendig og får panikk i øyeblikket. Hans livslange venn Bailey (Evangeline Lilly) – hvis far trente Charlie når han var profesjonell – har vært med på alle oppturer og nedturer han har vært gjennom. Hun hjelper ham nå med å trene opp robotene og gir sin del av innsatsen for at han skal lykkes, men begynner å gå lei av å ta seg av Charlie i all motgangen. Dessuten skylder Charlie en haug med folk mye penger.
Men så dukker Charlies hittil ukjente elleve år gamle sønn, Max (Dakota Goyo), opp. Sammen trener de opp en robot fra skrothaugen, noe som egentlig er dømt til å mislykkes. De er flere ganger i ferd med å gi opp, men Charlie er fast bestemt på å ikke gi opp denne sjansen, som kan være hans siste.
Mike Speight

Karriere

Speight fikk som 14-åring en ungdomskontrakt med Sheffield United, som da han fylte 16 ble oppgradert til en lærlingekontrakt. Som lærling fikk han Tony Currie, Alan Woodward og Len Badger som mentorer, og som 18-åring var han blitt kaptein på juniorlaget, spilte på B-laget og trente med A-laget.
I perioden 1966 til 1979 spilte Speight om lag 600 kamper for Sheffield United, hvorav 199 i øverste divisjon, og i perioden fra 1974 var han lagkaptein. Rundt 1980 gikk Mike til Blackburn Rovers, og videre utover 80-tallet spilte han også for Grimsby Town og Chester City.
Som 34-åring i 1985 ble Speight hentet over til Norge og Flekkefjord Fotballklubb som spillende trener. Han gikk derfra videre til Vidar FK, Sunndalsøra og Moss FK, alle stedene som spillende trener. I 1995 ble han for første gang kun trener, nå i Mo/Bossmo, en samarbeidsklubb mellom Mo IL og Bossmo & Ytteren IL i Mo i Rana. Etter dette hadde han trenerjobber ved Norges Toppidrettsgymnas, Drøbak/Frogn og så et år i Mjøndalen som spillerutvikler samt to og et halvt års opphold i Sogndal.
Speight hadde så engasjementer som talentspeider for blant andre Bolton Wanderers og Celtic, og som kretslagstrener, mens han tok Norges Fotballforbunds trenerutdanninger. I 2005 ble han hovedtrener i SAFK/Fagernes (nå Valdres FK ), før han i 2006 var tilbake i Moss som sportssjef for Sprint/Jeløy. I 2007 ble han hentet av Martin Andresen til Vålerenga fotball som offensiv trener, et engasjement som varte i to sesonger. Speight er i dag Spillerutvikler for Ull/Kisa fotball,årvoll IL og talentspeider for Sunderland AFC og hovedtrener for Moss To-Takt academy. https://web.archive.org/web/20131126175322/http://spillerutvikling.com/Moss_To-Takt_Academy/Forside.html
Olav Bergene Holm

Biografi

Olav Bergene Holm er sønn av grunnleggeren av Bergene Holm, sagbruksbedriften i Larvik. Han har arbeidet som teknisk direktør i bedriften i 50 år og sterkt engasjert i næringslivets bransjeorganisasjoner i Larvik. I tillegg til politisk engasjement har han også vært engasjert i Normisjon, Norsk Luthersk Misjonssamband og Kristen Muslimmisjon.
Carsidaridae

Utseende

Små (gjerne 3 – 5 mm), kraftige sugere. Hodet er mye bredere enn langt, i ansiktet med nokså korte, kjegleformede framspring. Antennene er 10-leddete. Vingene er glassklare, formen er ganske variabel.

Levevis

Dise plantelusene lever på plantefamiliene Bombacaceae, Malvaceae og Sterculiaceae.
Nymfene skiller ut lange tråder av voks. De blir angrepet av snylteveps fra familiene Encyrtidae og Figitidae.

Skadedyr

Arten Mesohomotoma tessmani kan gjøre noe skade på kakao i Afrika.

Utbredelse

Familien finnes nesten utelukkende i tropene.
Biopati

Utdanning

Alle som vil, kan kalle seg biopat og praktisere biopati utan krav til utdanning. Tunsberg Medisinske Skole, avdeling Asker tilbyr en fireårig deltidsutdanning i biopati. Studiet ble i 2013 godkjent som et to-årig fagskolestudium av Nasjonalt organ for kvalitet i utdanninga (NOKUT) etter en vurdering utført av Dag Viljen Poleszynski og naturterapeut Helen T. Holm
Laiyang

Laiyang (kinesisk: 莱阳; pinyin: Láiyáng) er et byfylke i Shandong i Folkerepublikken Kina. Det er understilt byprefekturet Yantai.
Befolkningen var på 890 831 innbyggere i 1999.

Samferdsel

Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.
Camarillo

Camarillo (IPA: /ˌkæməriːoʊ/; engelsk uttale: kam-ə-ree-oh) er en by i Ventura County i California, USA. Befolkningen var på 65 201 innbyggere ved 2010-folketellingen, opp fra 57 084 ved folketellingen i 2000. Ventura Freeway (US Route 101) er byens viktigste hovedvei.
Lanzhou Meiya gasskraftverk

Lanzhou Meiya gasskraftverk er et varmekraftverk i provinsen Qinghai i det vestlige Kina, like overfor grena til Gansu og millionbyen Lanzhou som er grenseby. Det har en installert produksjonskapasitet på 512 MW. Brenseltypene er naturgass, og dette er et kombinasjonssyklus verk med både damp- og gassturbiner. Operatør er Meiya Power Company Ltd.
Jiaozhou (Qingdao)

Jiaozhou (kinesisk: 胶州; pinyin: Jiāozhōu) er et byfylke i provinsen Shandong i Folkerepublikken Kina. Det ligger under den subprovinsielle by Qingdao.
Befolkningen var i 1999 på 754 669.

Kulturminner

Sanlihe-funnstedet fra Steinalderen (Sanlihe yizhi, 三里河遗址) ble i 2006 tilføyd på Folkerepublikken Kinas liste over kulturminner.

Samferdsel

Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.
Epipsocidae

Utseende

Middelsstore til store støvlus (gjerne ca. 10 mm lange). Hodet er avlangt fordi kinnene (genae) er forlengede. Antennene består av 13 ledd, det innerste leddet er for en stor del membranøst og mykt. Punktøynene (ocelli) sitter hos en del arter samlet i en knøl oppe på hodet. Føttene er to-leddete. Vingene er velutviklede hos de fleste (men ikke hos den arten som forekommer i Europa), forvingene er hårete på undersiden. Vingeårene og vingens ytterkanter har én rekke av hår. Vingemerket (pterostigma, ved forvingens forkant) og cellen areola postica (ved forvingens bakkant) er lange og smale. De to fremste lengdeårene (Rₛ og M) er forbundet med en lang tverr-åre i vingens indre del. Det er bare én analåre ved forvingens bakhjørne.

Levevis

Denne familien kan finnes på barken av trær, mellom løvverk, i løvstrø eller på steiner eller bergvegger som ligger i skyggen.

Utbredelse

Familien er for det meste tropisk, med særlig mange arter i Sør- og Mellom-Amerika, Afrika og Malaysia. Slekten Bertkauia er den eneste som forekommer i nordområdene, med én art i Europa og to i Nord-Amerika.
Henning Salling

Henning Salling (også kalt Saligen, Salligen eller Selgen) (født før 1634, død før 1661) var en dansk billedhugger som var bosatt i København. Han har etterlatt seg lite bevart produksjon og blant det som regnes som hans beste arbeide er døpefonten i Sorø klosterkirke.
Malm kommune

Malm kommune var en kommune i Nord-Trøndelag, etablert i 1913. Den er siden 1964 en del av Verran kommune. 
Malm kommune ble opprettet 1. juli 1913, da den ble utskilt fra Beitstad. Malm kommune hadde 993 innbyggere ved opprettelsen. 1. januar 1964 ble Malm slått sammen med «gamle Verran kommune» til nåværende Verran kommune. Malm hadde da 2 975 innbyggere.
Madshus

Historie

De første Madshus-skiene ble laget av Martin Madshus i 1906 på en låve i Vardal ved Gjøvik. Produksjonen ble flyttet til Lillehammer i 1936 og videre til dagens beliggenhet på Biri i 1972. Fabrikken ble kjøpt av amerikanske K2 Sports Inc i 1988, men skiene produseres fortsatt på Biri.
Det var tidligere mange skiprodusenter i Norge, men kun Madshus, Åsnes og Rønning Treski, eksisterer i dag.
José Pedro de Morais

Yrkeskarriere

Morais jobbet som direktør i det angolanske næringsdepartementet (Ministry of Industry) fra 1977 til 1984, før han begynte å jobbe for FNs utviklingsprogram fram til 1987. I perioden 1987 til 1992 jobbet han igjen i ulike departementer, bl.a. næringsdepartementet og utenriksdepartementet (Ministry of External Relations). 
I 1993 jobbet han som governor i Verdensbanken, før han ble koordinator for Det europeiske utviklingsfondet samme år. Han ble utnevnt til minister for planlegging og økonomisk koordinering i 1994, denne stillingen hadde han fram til 1996, da han ble daglig leder (executive director) i Det internasjonale pengefondet, og bodde da i Washington. Han flyttet tilbake til Angola i 2002, da han ble landets finansminister, en stilling han hadde fram til 2008. Da han sluttet som finansminister flyttet han til Miami.
I januar 2015 ble Morais utnevnt til sentralbanksjef, da José de Lima Massano trakk seg fra denne stillingen. I mars 2016 trakk Morais seg fra stillingen, etter 14 måneder som sentralbanksjef, og Valter Filipe Duarte da Silva ble utnevnt til hans etterfølger.
Silis nitidula

Utbredelse

Silis nitidula finnes i Mellom-Europa. Ikke Norden.

Utseende

Silis nitidula er i underkant av 10 mm lang og er en langstrakt bille, bakkroppen er jevnt smal bakover. Den er generelt ganske mørk på farge, nær helt svart. Dekkvingene skjuler hele bakkroppen. Antennene er trådformet uten en antenneklubbe. Palpenes (munnføtter) endeledd er økseformet og ikke smalt, ovalt. Leggene på mellom- og bakbeina er rette, og ikke krummet inn mot kroppen. Alle kloledd har enkle klør (uten en rottann).

Levevis

Silis nitidula tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.